വാക്സിനുകളുടെ മിശ്രിതരൂപം കൂടുതല് ഫലപ്രദമെന്ന് ഐസിഎംആര് ന്യൂഡല്ഹി: കൊറോണ പ്രതിരോധ വാക്സിനുകളായ കൊവിഷീല്ഡും കൊവാക്സിനും മിശ്രണം ചെയ്യുന്നതിലൂടെ കൂടുതല് ഫലപ്രാപ്തി ലഭിക്കുമെന്ന് ഐസിഎംആറിന്റെ കണ്ടെത്തല്. ഇരുവാക്സിനുകളും കലര്ത്തി നല്കുന്നത് സുരക്ഷിതമാണെന്നും മികച്ച രോഗപ്രതിരോധ ശേഷിക്ക് സഹായിക്കുമെന്നും പഠനത്തില് തെളിഞ്ഞതായി ഐസിഎംആര് അറിയിച്ചു. ആദ്യ ഡോസ് കൊവിഷീല്ഡും രണ്ടാം ഡോസ് കൊവാക്സിനും അബദ്ധത്തില് ചിലര് കുത്തിവെയ്പ്പെടുത്തിരുന്നു. ഇവരില് ഐസിഎംആര് നടത്തിയ പഠനത്തിലാണ് വാക്സിനുകളുടെ മിശ്രിതരൂപം ഫലഫ്രദമാണെന്ന് കണ്ടെത്തിയത്. ഇന്ത്യയില് മൂന്നാം തരംഗം പ്രതീക്ഷിക്കുന്ന സാഹചര്യത്തില് ആല്ഫ, ബീറ്റ, ഡെല്റ്റ തുടങ്ങിയ വൈറസ് വകഭേദങ്ങളെ ശക്തമായി പ്രതിരോധിക്കാന് മിശ്രിത വാക്സിന് കഴിയുമെന്നും പഠനങ്ങള് സൂചിപ്പിക്കുന്നു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ എന്നിരുന്നാലും സര്ക്കാരിന്റെ ഔദ്യോഗിക പ്രഖ്യാപനവും അനുവാദവും കൂടാതെ ജനങ്ങള് വ്യത്യസ്ത വാക്സിനുകളുടെ ഡോസുകളെടുത്ത് പരീക്ഷിക്കരുതെന്നും ഐസിഎംആര് നിര്ദേശിച്ചു.